หุ้นเคยร้อนผลดำเนินงานแย่ลง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — หุ้นเคยร้อนเปิดผลประกอบการ “บลิสเทล” พลิกกำไร ส่วน “โซลูชั่น” ควง “อกริเพียว” ขาดทุนหนัก
น.ส.เพ็ญแข เกตุแก้ว รักษาการกรรมการผู้จัดการ บริษัท บลิสเทล (BLISS) เปิดเผยว่า ไตรมาส 3 กำไรสุทธิ 151.62 ล้านบาท เพิ่มขึ้น 123.34 ล้านบาท หรือ 436% จากช่วงเดียวกันปีก่อนซึ่งกำไร 28.28 ล้านบาท งวด 9 เดือนกำไร 72.68 ล้านบาท จากที่ขาดทุน 71.93 ล้านบาท สาเหตุหลักมาจากกำไรจากการปรับโครงสร้างหนี้ 175.75 ล้านบาท 
ขณะที่การดำเนินงานปกติยังได้รับผลกระทบจากการชะลอตัวของเศรษฐกิจและการปิดสาขาที่ไม่ทำกำไร ส่งผลให้มีรายได้การขาย 219 ล้านบาท ลดลง 36 ล้านบาท หรือลดลง 14% และมีกำไรขั้นต้น 19.45 ล้านบาท ลดลง 31.6% คิดเป็นอัตรากำไรขั้นต้น 8.9% จาก 11.2% ในช่วงเดียวกันปีก่อน 
บริษัท อกริเพียว โฮลดิ้ง (APURE) ขาดทุนสุทธิ 11.8 ล้านบาท เทียบช่วงเดียวกันกำไร 15.7 ล้านบาท งวด 9 เดือนขาดทุน 29.7 ล้านบาท จากกำไร 24.8 ล้านบาท โดยได้รับผลกระทบจากภัยธรรมชาติ ขาดแคลนวัตถุดิบ บรรจุภัณฑ์มีราคาสูงขึ้น มีรายได้การขาย 229 ล้านบาท ลดลง 69 ล้านบาท หรือ 23% 
บริษัท โซลูชั่น คอนเนอร์ (1998) หรือ SLC ขาดทุนสุทธิ 41.78 ล้านบาท แย่ลง 36.32 ล้านบาท หรือ 665.2% เทียบช่วงเดียวกันขาดทุน 5.46 ล้านบาท งวด 9 เดือนขาดทุน 92.59 ล้านบาท เพิ่มขึ้น 79 ล้านบาท หรือ 570% 
สาเหตุที่ผลดำเนินงานแย่ลง มาจากรายได้รวมลดลง 2.68 ล้านบาท หรือ 16% และค่าใช้จ่ายในการบริหารเพิ่มขึ้น 34 ล้านบาท ซึ่งเป็นของบริษัท สปริง คอร์ปอเรชั่น 32 ล้านบาท